**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-2922-2/16**

**Podgorica, 28.12.2016.godine**

Agencija za zaštitu ličnih podataka i slobodan pristup informacijama-Savjet Agencije , rješavajući po žalbi NVO Mans br. 16/100729 od 21.11.2016. godine, izjavljene radi poništaja zaključka Sekretarijat za finansije i ekonomskog razvoja Opštiine Berane broj 06-401-994/5 od 07.11.2016. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 13.12.2016.godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je donio rješenje broj 06-401-994/1 od 06.10.2016. godine po osnovu podnijetog zahtjeva za slobodan pristup informacijama NVO Mans na način što je odlučeno:” 1. Usvaja se zahtjev Mreže za afirmaciju nevladinog sektora-MANS, iz Podgorice, ul.Dalmatinska br.188, pa se dozvoljava pristup informacijama koje se nalaze u posjedu ovog organa a odnose se na koplje: Izvoda iz lokalnog trezora(za period od 10/09/2016 do 24/09/2016),dokumenat treba da sadrži najmanje:broj konta/naloga,naziv korisnika budžeta,naziv dobavljača,izvor sredstava ,broj budžetske linije,datum plaćanja,iznos plaćanja i svrhu plaćanja/naziv konta GK. 2.Pristup informaciji ostvariće se dostavom fotokopija akata putem pošte, preporučenom pošiljkom na adresu podnosioca zahtjeva, u roku od 5 dana od dana kada je podnosilac zahtjeva dostavio dokaz o uplati troškova postupka. 3. Troškovi postupka odredjuju se u iznosu od 1,90 €, koje je Mreža za afirmaciju nevladinog sektora-MANS dužna uplatiti u korist Opštine Berane na žiro račun br.530-15641-38-Glavni račun trezora Opštine Berane. 4.Žalba protiv ovog rješenje ne odlaže njegove izvršenje.”

Prvostepeni organ, postupajući po Predlogu za administrativno izvršenje rješenja broj: 06-401-994/1 od 06.10.2016. godine, dana 07.11.2016.godine donio je zaključak broj 06-401-994/5 u kome se obavještava podnosilac zahtjeva da Sekretarijat za finansije i ekonomski razvoj Opštine Berane obustavlja administrativno izvršenje rješenja br.06-401-994/1 od 06.10.2016. godine. U daljem navodi, Sekretarijat za finansije i ekonomski razvoj je u skladu sa članom 30 stav 2 Zakona o finansiranju političkih partija objavio na internet stranici opštine izvode iz lokalnog trezora kao i analitičke kartice o potrošnji sredstava iz budžetske rezerve od dana raspisivanja izbora do dana održavanja izbora.Prvostepeni organ je prilikom davanja informacije dostavio izvod iz lokalnog trezora koji su u programu trezorskog poslovanja određeni tako da sadrže šifru organizacije odnosno naziv korisnika Budžeta,broj konta,naziv konta,iznos prihoda i iznos plaćanja odnosno rashoda.

Protiv zaključka Sekretarijata za finansije i ekonomski razvoj Opštine Berane podnosilac zahtjeva blagovremeno je uložio žalbu. Žalba je izjavljena zbog pogrešne primjene materijalnog prava i nepotpuno i nepravilno utvrđenog činjeničnog stanja. U žalbi se navodi da je 07.10.2016. godine Sekretarijat za finansije i ekonomski razvoj Opštine Berane dostavio rješenje broj: 06-401-994/1 od 06.10.2016. godine kojim usvaja zahtjev i određuje troškove postupka, te nakon uplate 19.10.2016. godine kojih navodno dostavlja traženu dokumentaciju. U daljem se navodi, da je uvidom u dostavljenu dokumentaciju utvrđeno da je ista nepotpuna, shodno čemu su dana 02.11.2016. godine, podnijeli predlog za administrativno izvršenje navedenog rješenja, postupajući po kom im 09.11.2016. godine prvostepeni organ dostavlja zaključak broj 06-401-994/5 od 07.11.2016. godine kojim odbacuje predlog za sprovođenje administrativnog izvršenja. U obrazloženju osporenog zaključka prvostepeni organ navodi da je prilikom dostavljanja informacije dostavio i obavještenje i nazive potrošačkih jedinica i njihove šifre, te da je obaveza po Rješenju u cjelosti izvršena. Žalilac osporava ovakav stav prvostepenog organa, jer isti ne odgovara stvarnom činjeničnom stanju. Naime navodi kako je i predlogom za sprovodenje administrativnog izvršenja rješenja ukazano, izvod iz trezor ne sadrži sve potrebne podatke koji bi garantovali potpuni uvid u potrošnju budžetskih sredstava. Da u jednom dijelu dokumenta nije prikazan naziv korisnika budžeta (potrošačkih jedinica opštine) i dok u drugom dijelu nije dat naziv primaoca/dobravljača. Napominju da kako je to i u zahtjevu navedeno, predmet interesovanje jesu izvodi iz trezora koji sadrže broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK. Prema tome, bez značaja je obavještenje koje je u prilogu dokumentacije dostavljeno jer isto ne sadrži naziv dobavljača. Takođe, uporedivanje izvoda iz trezora sa analitičkim karticama zahtijeva dodatne aktivnosti koje žalilac nije dužan da sprovodi, jer tražena informacija mora sadržati sve potrebne podatke. Shodno tome, dostavljena informacija nije relevantna, niti suštinski odgovara informaciji traženoj zahtjevom za slobodan pristup informacijama, zbog čega je ista neupotrebljiva. Odredbom člana 9 stav 1 tačka 2 Zakona o slobodnom pristupu informacijama propisano je da je informacija u posjedu organa vlasti faktičko posjedovanje informacije od strane organa vlasti (sopstvene informacije, informacije dostavljene od drugih organa vlasti ili trećih lica), bez obzira na osnov i način sticanja. Član 13 stav 1 ovog Zakona o slobodnom pristupu informacijama propisuje da je organ vlasti dužan da fizičkom i pravnom licu koje traži pristup informaciji omogući pristup informaciji ili njenom dijelu, koju posjeduje, osim u slučajevima predviđenim ovim zakonom. Shodno navedenom, a kako je nesporno da su tražene informacije u posjedu prvostepenog organa, nedvosmisleno se zaključuje da je isti bio dužan dostaviti tražene informacije na način kako je i odlučio rješenjem. Predlaže da Savjet Agencije poništi zaključak Sekretarijata za finansije i ekonomski razvoj Opštine Berane broj 06-401-994/5 od dana 07.11.2016. godine i meritorno odluči.

Prvostepeni organ u odgovoru na žalbu broj 06-401-994/7 od 23.11.2016. godine navodi da je žalba neosnovana. U daljem navodi da je u postupku po zahtjevu ,Sekretarijat za finansije i ekonomski razvoj je donio rješenje br.06-401- 994/1 od 06.10.2016. godine kojim se dozvoljava pristup informacijama bliže naznačenim u zahtjevu.Nakon dobijenog obavještenja o izmirivanju troškova postupka, podnosiocu zahtjeva su dostavljene tražene informacije, shodno članu 33 Zakona o slobodnom pristupu informacijama. U daljem navodi, da su podnosiocu zahtjeva dostavljeni izvodi iz lokalnog trezora koji su u programu trezorskog poslovanja određeni tako da sadrže šifru organizacije odnosno naziv korisnika Budžeta, broj konta, naziv konta, iznos prihoda i iznos plaćanja odnosno rashoda, a koje po formi i sadržini u potpunosti zadovoljavaju tražene informacije, vodeći pri tom računa o zaštiti ličnih podataka, koji su od značaja za privatnost. Da je podnosilac zahtjeva je nezadovoljan dostavljenom informacijom podnio zahtjev za administrativno izvršenje. Prvostepeni organ je donio Zaključak o obustavi administrativnog izvršenja br.06-401-994/5 od 07.novembra 2016.godine,jer smatra daje obaveza po rješenju br.06-401-994/1 od 06.10.2016.godine izvršena u cjelini.Predlaže da Agencija za zaštitu ličnih podataka i slobodan pristup informacijama donese rješenje kojim odbija žalba Mans/a, iz Podgorice, kao neosnovana.

Nakon razmatranja spisa predmeta, žalbenih navoda,odgovora na žalbu i uvidom u informaciju traženim zahtjevom br. 16 100729 Savjet Agencije je našao da je žalba neosnovana.

Član 235 Zakona o opštem upravnom postupku propisuje da drugostepeni organ će odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Član 267 stav 3 Zakona o opštem upravnom postupku propisuje da se izvršenje po službenoj dužnosti sprovodi kada to nalaže javni interes, a izvršenje koje je u interesu stranke sprovodi se po predlogu stranke. Član 269 stav 1 Zakona o opštem upravnom postupku propisuje da se izvršenje radi ispunjenja novčanih i nenovčanih obaveza izvršenika sprovodi administrativnim putem. Član 270 stav 1 Zakona o opštem upravnom postupku propisuje da administastrativno izvršenje, izuzev novčanih obaveza, sprovodi organ koji je stvar rješavao u prvom stepenu, ako posebim propisom nije drukčije određeno. Član 32 Zakona o slobodnom pristupu informacijama propisuje da je organ vlasti dužan je da izvrši rješenje kojim se dozvoljava pristup informaciji u roku od tri radna dana od dana dostavljanja rješenja podnosiocu zahtjeva, odnosno u roku od pet dana od dana kada je podnosilac zahtjeva dostavio dokaz o uplati troškova postupka, ako su oni rješenjem određeni.

Savjet Agencije je u postupku utvrdio da je Sekretarijat za finansije i ekonomski razvoj Opštine Berane donio rješenje kojim se dozvoljava pristup traženim informacijama 06-401-994/1 od 06. 10. 2016. godine na koje se odnose žalbeni navodi i da će se pristup traženoj informaciji ostvariti dostavljanjem tražene informacije podnosiocu zahtjeva. Postupak koji je osporenom zaključku prethodio pravilno je sproveden i rješenje je pravilno i na zakonu zasnovano. Savjet Agencije je izvršio uvid u informacije tražene zahtjevom i utvrdio da je ista dostvaljena podnosicu zahtjeva za slobodan pristup informacijama uz akt br. 06-401-994/3 od 18.10.2016. godine. Imajući u vidu prednje navedene odredbe Zakona podnosilac zahtjeva je prvostepenom organu podnio Predlog za administrativno izvršenje rješenja 16/100729 od 02.11.2016. godine, te da je prvostepeni organ u smislu člana 32 Zakona o slobodnom pristupu informacijama organ vlasti koji je dužan je da izvrši rješenje kojim se dozvoljava pristup informaciji i član 270 stav 1 Zakona o opštem upravnom postupku koji propisuje da administativno izvršenje sprovodi organ koji je stvar rješavao u prvom stepenu.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**